sinarproject/legisdata huggingface dataset:
Pertanyaan 85: PENULARAN WABAK COVID-19
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN SYAMSUL FIRDAUS BIN MOHAMED SUPRI (N33 TAMAN MEDAN)
Jawapan oleh: Y.A.B. Dato' Menteri Besar

Y.B. TUAN SYAMSUL FIRDAUS BIN MOHAMED SUPRI

Berapakah jumlah rakyat Selangor yang terbabit dengan wabak Covid-19?

Berapakah kos yang dibelanjakan oleh Kerajaan Negeri untuk menangani wabak tersebut?

Sejauh mana keberkesanan langkah yang diambil oleh Kerajaan Negeri dalam menangani masalah Covid-19?

Y.A.B. Dato' Menteri Besar

(a) dan (c) dijawab bersekali :-

Sehingga 30 Jun 2020, jumlah rakyat Selangor yang disahkan positif covid 19 adalah seramai 1,910 orang, dengan 24 daripadanya adalah kes kematian.

Kerajaan Negeri memberikan kerjasama yang sangat baik dengan pihak Kementerian Kesihatan bagi menangani permasalahan Covid-19 di Selangor. Keberkesanan dalam kawalan kes serta wabak ditunjukkan melalui penurunan bilangan kes serta wabak di Selangor. Langkah yang diambil termasuk:

Pemantauan bersama agensi pematuhanan dan pengukuhan garis panduan yang dikeluarkan oleh pihak KKM.

ii) Menjalankan engagement dengan pihak berkaitan termasuk NGO bagi memastikan pematuhan SOP yang ditetapkan.

iii) Membantu perlaksanaan saringan kumpulan berisiko secara berfokus seperti saringan bukan warganegara di tapak binaan, pasar dan ladang, saringan warga emas, guru tadika, pusat tahfiz dan sebagainya.